jkorsvik/nowiki_second_scrape_merged huggingface dataset:
Ghassan Kanafani

Ghassan Kanafani (arabisk: غسان كنفاني) (født 9. april 1936 i Akka i Palestina, død 8. juli 1972 i Beirut i Libanon) var en palestinsk forfatter, politisk aktivist og talsmann for Folkefronten for Palestinas frigjøring. Han ble drept av en bilbombe i et attentat i Beirut, og Mossad påtok seg senere skylden for drapet.


== Liv og virke ==


=== Bakgrunn ===
Ghassan Kanafani kom fra en muslimsk middelklassefamilie i Akka. Han var tredje barn av advokaten Muhammad Fayiz 'Abd al Razzag, som var aktiv i den nasjonale bevegelse som opponerte mot de britiske styresmakter som tilrettela for sionistisk innvandring, og han hadde sittet i britenes fengsler flere ganger under Ghassans barndom. Ghassan fikk sin første skolegang ved en fransk katolsk misjonsskole i Jaffa.I mai 1948 ble familien tvunget til å flykte unna krigshandlingene og måtte i landflyktighet,. De dro først nordover og inn i Libanon, men dro så til Damaskus i Syria som palestinske flyktninger. De var relativt fattige. Faren praktiserte sitt yrke men familieøkonomien måtte supplerers med sønnenes deltidsarbeide. Ghassan fullførte sin lærerutdannelse med hjelp fra United Nations Relief and Works Agency for Palestine Refugees (UNRWA) i 1952. Han underviste først rundt 1.200 barn i en paletinsk flyktningeleir.


=== Forfatter ===
Ghassan Kanafani begynte å skrive korte historier mens han arbeidet i de palestinske flyktningleirene, og disse ble ofte fortalt sett gjennom øynene til barn. Mens Kanafani bodde i Kuwait, tilbrakte han mye tid på å lese russisk litteratur og sosialistisk teori. Han publiserte sin første roman i 1962. Kanafani skrev også en rekke vitenskapelige arbeider om litteratur og politikk.
Flere dager etter Massakren på Lod lufthavn den 30. mai 1972 ble et bilde av Kanafani sittende sammen med en av de japanske terroristene offentliggjort. 8. juli 1972 ble Kanafani drept av en bombe plantet i bilen hans i Beirut, hans sytten år gamle niese Lamees Najim ble også drept i dette angrepet. Kanafani ble 36 år gammel. Hans danske kone Anni, deres lille sønn og datter kom uskadd fra hendelsen.
En samling av Kanafanis dikt for den palestinske motstanden ble publisert etter hans død for å hedre hans minne. Ghassan Kanafanis minne ble også opprettholdt gjennom etableringen av Ghassan Kanafani Cultural Foundation, som siden den gang har grunnlagt åtte barnehager for barn av palestinske flyktninger. Hans arv lever videre blant palestinerne, og han regnes som en av de største moderne arabiske forfatterne. Etter at han ble drept ble Ghassan Kanafani tildelt Lotus Prize for Literature under Konferansen av afroasiatiske forfattere.
Kanafanis etterfølger, Bassam Abu Sharif, ble også angrepet og forsøkt drept av israelske etterretningsoffiserer. Sharif mistet synet på det ene øyet, og flere fingre, da en brevbombe eksploderte på hans kontor i Beirut.


== Se også ==
Arabisk litteratur


== Referanser ==


== Eksterne lenker ==
Offisielt nettsted 
(en) Ghassan Kanafani – kategori av bilder, video eller lyd på Commons
Diplomatattentatene i Khartoum 1973

Diplomatattentatene i Khartoum viser til drapene på tre vestlige diplomater som ble holdt fanget ved den saudiarabiske ambassaden i Khartoum, hovedstaden i Sudan mellom 1. og 3. mars 1973. De ble drept av den palestinske terrororganisasjonen Sort September.
Mike McCabe

Mike McCabe (født 1964 i Waterford) er en irsk tidligere fotballspiller. 
Han startet sin karriere i Tottenham der han var lærling  i to år og deretter proff i to år. I 1984 kom han til Norge og Vard Haugesund. Etter fire sesonger der fortsatte han karrieren i Tromsø, og spilte 71 kamper og skåret 35 mål i perioden 1988-1990. Fra 1991 spilte han i Viking FK, til han måtte gi opp karrieren i 1993  grunn av en ryggskade. Han står med 63 kamper og 9 mål i Viking FK. Han arbeider som lærer på Akademiet videregående skole i Sandnes og underviser i engelsk og kroppsøving.
McCabe ble 1.2.2018 ansatt som hovedtrener for damelaget til Fløya i Tromsø. Altså 27-28 år etter at han var en av Tromsø Idrettslags viktigste spillere.Han ble senere gymlærer på Svolvær skole.


== Referanser ==


== Eksterne lenker ==
Profil hos til.no
Johan Østvang

Johan Østvang (født 13. desember 1928) (død 25. mars 2017) var en norsk skiløper. Medlem av Mesnali Skilag. Han er den som deltok i Birkebeinerrennet 15. mars 2008 som har flest merker. I 2008 deltok han for 55. gang og fikk sitt 55. merke. Østvang kom på førsteplass i klasse M80 (Menn 80–84 år) på 04.07.13, som var bedre enn sin egen vinnertid i 1954. Første gang han deltok var i 1951, da han var 22 år gammel. Kun tre ganger har han stått over, i 1963 og 1964, da han hadde skiveprolaps og gikk med gipset overkropp og jernkorsett, og i 2009, da han hadde problemer med kneet etter et fall tidligere på vinteren.
Østvang la i vei i Birkebeinerrennet i 2007, men måtte gi seg da rennet ble stoppet på grunn av værforholdene.
Han ble norgesmester på 15-kilometeren på Kongsvinger i 1954. Han bodde i Mesnali, Ringsaker kommune.


== Referanser ==
Partito Socialista

Partito Socialista  (Sosialistpartiet, PS) er et italiensk politisk parti, dannet i oktober 2007 ved en sammenslåing av følgende partier:

Socialisti Democratici Italiani;
Democrazia e Socialismo;
I Socialisti Italiani;
Partito Socialista Italiano (2007);
Socialismo è Libertà;
Associazione per la Rosa nel Pugno.Partiets leder er Enrico Boselli, som også er partiets statsministerkandidat ved parlamentsvalget i april 2008.


== Referanser ==


== Eksterne lenker ==
(it) Offisielt nettsted 
Mate-URL
The League of Extraordinary Gentlemen

Denne artikkelen er om tegneserien The League of Extraordinary Gentlemen. For filmen av samme navn, se The League of Extraordinary Gentlemen (film)The League of Extraordinary Gentlemen er en tegneserie skrevet av Alan Moore og tegnet av Kevin O'Neill. Serien ble lansert i 1999 som en del av America's Best Comics. Serien går over to 6-delers utgivelser, boken Black Dossier og miniserien Century, som er utgitt i tre deler. I henhold til Moore, var konseptet bak serien å skape en viktoriansk Justice League, men snart vokste prosjektet til å fremstille en verden der mange typer fiksjon ble blandet. Moore uttalte dette om konseptet: 
The planet of the imagination is as old as we are. It has been humanity's constant companion with all of its fictional locations, like Mount Olympus and the gods, and since we first came down from the trees, basically. It seems very important, otherwise, we wouldn't have it.

 Noe av premisset for serien er at den britiske regjering flere ganger opp gjennom historien har hatt Ligaer bestående av mennesker med spesielle egenskaper jobbende for seg. Disse Ligaene har utført oppdrag av følsom karakter for den britiske stat.
Moore og O'Neill har avslørt at de planlegger å dekke flere forskjellige aspekter i League-serien med Allan Quatermain og Mina Murray (fra Bram Stokers Dracula) som to konstante figurer.


== Handling ==


=== I. serie ===

På oppfordring fra Campion Bond, begynner Mina Harker å rekruttere medlemmer til den nye League of Extraordinary Gentlemen. Etter å ha funnet Kaptein Nemo på Lincoln Island, drar Mina til Kairo for å lokalisere Allan Quatermain, deretter til Paris for å lete etter Dr. Jekyll. Tilbake i London kontakter hun Den usynlige mann, Harvey Griffin, som med sin deltagelse gjør Ligaen komplett. Serie 1 tar for seg maktkampen mellom Professor Moriarty og Fu Manchu.


=== II. serie ===

Handlingen foregår parallelt med handlingen i H. G. Wells` Klodenes kamp. Ligaen splittes opp i to grupper; Mina og Allan blir sent avgårde for å finne et mystisk doktor i skogen, Nemo og Hyde blir igjen for å slåss mot den første bølgen av de marsiranske triopodene, men hva holder Den usynlige mann på med? John Carter og løytnant Gullivar Jones er med i første bind av sagaen.


=== The Black Dossier ===

The Black Dossier dreier seg om den myteomspunnede fiktive boken (som er en grundig gjennomgang av alle de tidligere Ligaene opp gjennom århundrene), som blir stjålet av en ung mann og kvinne i 1958 i et Storbritannia som akkurat har kvittet seg med et regime som viser seg å være det totalitære styret beskrevet i George Orwells roman 1984. Paret blir forfulgt av en trio av hensynsløse regjeringsagenter, hvorav den ene er en pastisj over James Bond, som her er en sadistisk kvinneplager. Utgivelsen inneholder en del ekstramateriale, deriblant en seksjon som må leses med 3-D briller og en Tijuana Bible. En absoute edition vil bli gitt ut og denne vil inneholde en LP-plate.


== Referanser ==
Victoria & Alfred Waterfront

Victoria & Alfred Waterfront i det historiske hjertet av Cape Towns havn, er en av Sør-Afrikas mest besøkte turistattraksjoner. Havnen ligger mellom Robben Island og Table Mountain og har er stort antall butikker og andre attraksjoner.
Havnen huser også «Nelson Mandela Gateway» som tilbyr båtturer ut til Robben Island, i tillegg til Akvariumet: Two Oceans Aquarium.


== Historie ==
Prins Alfred, Dronning Victorias andre sønn begynte å bygge havnen i 1860. Havnen er oppkalt etter både han selv og moren, derav navnet Victoria & Alfred Waterfront.


== Galleri ==

		
		


== Referanser ==


== Eksterne lenker ==
Official homepage
V&A Waterfront – The Story of its Development
Liste over ordførere i Ørsta

Liste over ordførere i Ørsta. Ørsta sogn ble utskilt fra Volda som egen kommune i 1883. Vartdal og Hjørundfjord ble innlemmet i Ørsta i 1964.


== Fotnoter ==


== Litteratur ==
Grøvik, Ivar (1983). Ørsta gjennom 100 år 1883–1983. Ørsta kommune. s. 17 og 131. 
Juvkam, Dag (1999). Historisk oversikt over endringer i kommune- og fylkesinndelingen (PDF). Oslo: Statistisk sentralbyrå. s. 58 og 60. 
Norske kommunalpolitikere: Norges styresmenn. bd. 3. Oslo: Bokdepotet forlag. 1957. s. 105–106.
Afrikansk husgekko

Afrikansk husgekko (Hemidactylus angulatus) er en gekko som er naturlig utbredt i Afrika sør for Sahara. Arten er nylig skilt ut fra Brooks halvfingergekko (H. brookii).
Carranza & Arnold publiserte i 2006 en studie av mitokondrielt DNA i slekten Hemidactylus. Det viste seg at de afrikanske og asiatiske populasjonene av Brooks halvfingergekko tilhører to ulike klader innenfor halvfingergekkoene. Den afrikanske gruppen blir derfor nå kalt H. angulatus, mens H. brookii bare skal brukes om de asiatiske formene.
Innenfor H. angulatus er det også stor genetisk variasjon. H. haitianus fra Cuba er svært nær beslektet med H. angulatus fra øyene i Guineabukta, og må derfor regnes til sistnevnte art. Den krysset antakelig Atlanterhavet med slaveskipene. Forfatterne utelukker likevel ikke at H. haitianus fra Hispaniola, Puerto Rico og Colombia kan være en annen art enn H. angulatus. En artikkel fra 2010 regner derimot H. haitianus som et synonym for H. angulatus.


== Referanser ==


== Eksterne lenker ==
(en) Afrikansk husgekko i Encyclopedia of Life 
(en) Afrikansk husgekko i Global Biodiversity Information Facility 
(en) Afrikansk husgekko hos Reptile Database 
(en) Afrikansk husgekko hos ITIS 
(en) Afrikansk husgekko hos NCBI 
Hemidactylus angulatus – detaljert informasjon på Wikispecies
Guandong

For den sørkinesiske provinsen Kwangtung (gammel staving), se Guangdong.Guandong (tradisjonell kinesisk: 關東; pinyin: Guāndōng; Wade–Giles: Kuan-tung, i europeiske kilder mest omtalt som Kwantung, japansk versjon Kantō (Shinjitai-skrift: 関東; russisk: Гуаньдун eller Квантунг, offisielt: Квантунская область) var fra 1898 et område som Qing-dynastiet forpaktet til Russland. Det lå sør på halvøya  Liaodong i Gulehavet. Ordet Guandong er en sammentrekning som egentlig betyr «østenfor (Shanhai)-passet» og siktet opprinnelig til hele Mandsjuria. 
På grunn av sin åpenbare strategiske betydning falt stormaktenes blikk på halvøya Liaodong i annen halvdel av 1800-tallet. Under den første japansk-kinesiske krig (1894-1895) ble den okkupert av japanerne og skulle ifølge  Shimonoseki-traktaten av 17. april 1895 avstås til Japan. Etter Shimonoseki-intervensjonen av Russland, Frankrike og Tyskland, gav Japan avkall på å overta halvøya og gikk i stedet med på erstatning på 30.000.000 sølv-tael. 
I avtalen om Liaodong-halvøy-pakten, Pekingavtalen av 15. mars 1898, forpaktet Kina Guandong (Kwantung), sørspissen av Liaodong-halvøya, til russerne for 25 år. Paktområdet bestod i det vesentlige av Port Arthur som var blitt utbygd til flåtebase, og av handelshavnen Dalni litt lenger mot øst. Nord for paktområdet var det en bred nøytral sone som bare kunne betres av kinesiske tropper hvis russerne innvilget dem tillatelse. 
Under den russisk-japanske krig (1904-1905) ble Port Arthur beleiret av japanerne i 157 dager. I Portsmouth-traktaten av 5. september 1905 avstod Russland sine rettigheter til paktområdet til japanerne. Hit stasjonerte Japan senere  Kwantunghæren. 
Mot slutten av annen verdenskrig ble området i august 1945 erobret i en luftlandeoperasjon av Den røde armé. Årene 1945-1955 stod det under felles sovjetisk-kinesisk administrasjon. Den 11. oktober 1955 ble det helt overdratt til Folkerepublikken Kina. 


== Litteratur ==
Coox, Alvin (1990). Nomonhan: Japan Against Russia, 1939. Stanford University Press. ISBN 0-8047-1835-0. 
Hsu, Immanuel C.Y. (1999). The Rise of Modern China. Oxford University Press. ISBN 0-19-512504-5. 
Low, Morris (2005). Building a Modern Japan: Science, Technology, and Medicine in the Meiji Era and Beyond. Palgrave MacMillian. ISBN 1-4039-6832-2. 
Quigley, Harold S (1932, reprinted 2007). Japanese Government and Politics. Thomson Press. ISBN 1-4067-2260-X.  
Young, Louise (1999). Japan's Total Empire: Manchuria and the Culture of Wartime Imperialism. University of California Press. ISBN 0-520-21934-1. 


== Eksterne lenker ==
Kwantung hos Worldstatesmen.com
Kwantung i Meyers Konversations-Lexikon, 1905.
Zweckverband reichsparteitag Nürnberg

Zweckverband reichsparteitag Nürnberg var en organisasjon i det tredje riket som hadde som formål å stå for gjennomføringen av Rikspartidagene og vedlikeholde arrangmentsstedene.
Riksregjeringen vedtok 29. mars 1935 en lov om organiseringen av Rikspartidagene.
Loven slo fast at det for å gjennomføre rikspartidagene og for å vedlikeholde bygningene etableres et “formålsforbund” (zweckverband).  Medlemmene av forbundet er det nasjonalsosialistiske tyske arbeiderparti, NSDAP,  det tyske riket, delstaten Bayern og byen Nürnberg.  Forbundet skulle ha sete i Nürnberg.
Organisasjonen bestod av en direktør og et styre.  Hans Kerrl ble utnevnt som direktør for organisasjonen i april 1935. Kerrl hadde tidligere vært president i landstinget i Preussen og ble senere på året utnevnt som Kirkeminister.
Direktøren ble oppnevnt av Føreren og Rikskansleren.  Kostnadene til organisasjonen skulle baseres på donasjoner og bidrag.  Organisasjonen ble fritatt for offentlige avgifter og frimerker.


== Eksterne lenker ==
Lovteksten (tysk)
Bilde av Hans Kerrl
Friedrich von Lindequist

Friedrich von Lindequist (født 15. september 1869 i Wosteritz på Rügen, død 15. juni 1945 på Gut Macherslust ved Eberswalde-Finow) var en tysk koloniembetsmann, diplomat og politiker. Han var guvernør i Tysk Sørvest-Afrika fra 1905 til 1908. Senere ble han statssekretær i Kolonikontoret, i realiteten koloniminister.


== Liv og virke ==
Han begynte i 1892 som regjeringsassessor i koloniavdelingen i Auswärtiges Amt. Året etter kom han første gang til Tysk Sørvest-Afrika (nå Namibia), der han arbeidet for guvernør Theodor Leutwein og ledet regionalbyrået i Windhoek, med ansvar for forvaltningen av en tredjedel av kolonien. Året etter ble han i tillegg utnevnt til dommer. I 1896 ble han utnevnt til stedfortreder for guvernøren, med rang som regjeringsråd. Fra 1900 arbeidet Lindequist som forvaltningssjef for den tyske generalkonsul i Kappstaden, og to år senere ble han selv utnevnt til generalkonsul.
I november 1905 ble Lindequist utnevnt til guvernør i Tysk Sørvest-Afrika. Han ble da den første sivile guvernøren. Det skjedde i sluttfasen av herero-oppstanden. Lindequist hadde akseptert posten under forutsetning av at Lothar von Trotha ble fjernet som kommandant på grunn av sin brutale krigføring og det Lindequist mente var Trothas umenneskelighet. Lindequist mente Trothas kompromissløse holdning var en viktig grunn til eskaleringen av oppstanden.
I 1906 ble Lindequist utnevnt til æresdoktor ved Universität Greifswald. Allerede i 1907 hadde Lindequist blitt utnevnt til understatssekretær i Kolonikontoret i Berlin. 10. juni 1910 etterfulgte han Bernhard Dernburg som statssekretær og dermed leder av kontoret. Han trakk seg 3. november 1911 i protest mot den tysk-franske Marokko-Kongo-traktaten.
Han var nestformann i Det tyske koloniselskap fra 1914 til 1933.


== Referanser ==
Asiatisk husgekko

Asiatisk husgekko er en gekko fra Sørøst-Asia, som med ufrivillig menneskelig hjelp har spredd seg over hele verden til områder med tropisk eller subtropisk klima. Den skiller seg andre «husgekkoer» på at halen har en rad med pigger på hver side.
Den hører hjemme fra India og Sri Lanka til Sør-Kina, Indonesia og Filippinene. Som en følge av menneskelig aktivitet er den er innført på mange øyer i Stillehavet og Det indiske hav, og i deler av Australia, Afrika og Amerika. Artens suksess skyldes blant annet at den utnytter at insekter tiltrekkes av kunstig lys.
På Maskarenene har denne introduserte arten gjort stor skade på de innfødte gekkoene. En daggekko, Phelsuma ornata, er blitt sjeldnere.  Slekten Nactus er utryddet på hovedøyene, og lever nå bare på noen små holmer utenfor kysten av Mauritius.


== Eksterne lenker ==
(en) Asiatisk husgekko i Encyclopedia of Life 
(en) Asiatisk husgekko i Global Biodiversity Information Facility 
(en) Asiatisk husgekko hos Reptile Database 
(en) Asiatisk husgekko hos ITIS 
(en) Asiatisk husgekko hos NCBI 
(en) Kategori:Hemidactylus frenatus – bilder, video eller lyd på Wikimedia Commons 
(en) Hemidactylus frenatus – galleri av bilder, video eller lyd på Wikimedia Commons 
Hemidactylus frenatus – detaljert informasjon på Wikispecies 
University of Bristol: Nik Cole – The impact of invasive species on reptile communities
Earlham College – Introduced Species in Hawaii
Lizards of Southeast Asia: Spiny-tailed Housegecko
Corpus Christi College (Oxford)

Corpus Christi College er et av kollegiene ved University of Oxford. Det ble etablert i 1517 av Richard Foxe, biskopen av Winchester. Grunnleggerens humanistiske idéer er fremdeles viktige for kollegiet, og det legger særlig vekt på fag som latin, gammelgresk og klassisk historie.
Corpus Christi er et av de mindre kollegiene ved Oxford.


== Noen kjente studenter og fellows ==

		
		
		
		
Av tidligere studenter kan nevnes foilosofen Isaiah Berlin, forfatteren Vikram Seth, journalisten Martin Wolf, politikeren Ed Miliband og den tidligere utenriksminister David Miliband.


=== Fellows ===
Michael Brock CBE – historiker
Sunanda K. Datta-Ray – indisk avismann og journalist
Henry Furneaux – klassist, spesialist på Tacitus
Andrew Glyn – økonom
Sir Brian Harrison – redaktør for Oxford Dictionary of National Biography, historiker
Thomas Hornsby – astronom og matematiker
Jim Mauldon – matematiker
Edward Pococke – orientalist, bibelviter
J. O. Urmson – filosof, klassisist


== Referanser ==


== Eksterne lenker ==
Offisielt nettsted 
(en) Corpus Christi College, Oxford – kategori av bilder, video eller lyd på Commons
Branislav Miličević

Branislav Miličević (født 23. juli 1983) er en serbisk fotballspiller.
Han spilte tidligere for den norske fotballklubben Start fra Kristiansand, og har også spilt for Sumadija og Keflavik.


== Referanser ==


== Eksterne lenker ==
(en) Branislav Miličević – Transfermarkt 
(en) Branislav Miličević – FBref
Thor-Rune Haugen

Thor-Rune Haugen (født 25. april 1956) er en norsk TV-programleder. Han er mest kjent som «Haugen i bua» på Norges populære gameshow, Casino på TVNorge, og som kommentator av fotballkamper fra Premier League og Serie A på CANAL+.
Thor-Rune innledet karrieren i 1977 som allroundjournalist for flere aviser før han ble heltids frilanser i 1984. Hovedbase i årene 1984 til 1989 var NRK radio (musikk- og sportsprogrammer). Skiftet base til TVNorge i 1989 før han i 1993 ble innhentet som Premier League-kommentator av daværende FilmNet, og siden 01.09.97 CANAL+.
Haugen er også mangeårig speaker for SFK Lyn. Han ga seg som speaker for det norske landslaget i 2012 etter over 100 kamper.
Han har også skrevet en samlet diskografi over norske rockeplater som ble lansert i årene fra 1955 til 1977 ved navnet Riller over fjord og fjell (2006).
Thor-Rune Haugen er sønn av trekkspilleren Arnt Haugen.

AlbumnotaterØystein Sunde: Øystein Sundes 40 beste (1990)
Folque: Dans dans (1991)
1-2-6: One Two Six (1995)
The Record Collection: Most Wanted Country – 27 av de største country & western slagerne i Norge! (1995)
The Record Collection: Most Wanted Country – 53 av de største country & western slagerne i Norge! (1995)
Saft: 1971–1996 (1996)
Ruphus: Coloured Dreams & Hidden Schemes (1996)
Arnt Haugen: Grammofonartist gjennom 40 år Vol. 1 (1969–1988) (1998)
The Beatniks: Celebrating 40 Years of Excellence (2000)
The Vanguards: Vanguards Special: The Vanguards 1963–2003 (2003)
Prudence: Det det va (2005)
Arnt Haugen: Det er solskinn i hver tone – 14 trekkspillfavoritter (2005)
Fairport Convention: Many Ears to Please – Live In Oslo 1975 (2006)
Lille Grethe: Diamanter (2006)
Jens Book-Jenssen: Diamanter (2006)
Aunt Mary: The Things We Stood For (1970-1973) (2007)
Arnt Haugen: I fransk stil – Musetteinnspillinger 1952–1958 (2008)
Vømmøl Spellmannslag: Vømmøl'n (2009)
The Beatniks: The Beatniks 50 (2011)
Arnt Haugen: Arnt Haugen 1948–1956 (2013)
Roquefire: Roll With Your Demons (2014)
Troll: Trollkrem – Troll Records 1964–1974 (2015)
Folque: Folque (2015)
Raga Rockers-hyllest: Sannhet på boks – en hyllest til Raga Rockers (2015)
Undertakers Circus: Ragnarock (2016)


== Eksterne lenker ==
Aftenposten.no: Landskamp-speakeren gir seg
Riller over fjord og fjell Anmeldt av Geir Løvli
Haugens store rockeleksikon – demokraten.no
202 (tall)

202 er det naturlige tallet tallet som kommer etter 201 og kommer før 203. Det kan også skrives som «to hundre og to».


== Innen matematikken ==
202 er et Smith-tall siden faktoriseringen av tallet er 2 × 101 og 2 + 0 + 2 = 2 + 1 + 0 + 1 = 4.
202 er både ikke-totient og ikke-kototient, hvilket betyr at det ikke finnes noen løsninger verken for ligningen φ(x) = 202 eller x - φ(x) = 202, der φ(x) er Eulers totientfunksjon.


== Annen bruk av tallet ==
Sauer 202 er en rifle.
202 Chryseïs er en hovedbelteasteroide.
KH-202 er en gitar laget av merket ESP.
Riksvei 202 er en riksvei i Hedmark.
Fylkesvei 202 er en rekke fylkesveier i flere norske fylker.
Volvo BM BV202 er et amfibisk terrengkjøretøy.
Steve Sidwell

Steven James Sidwell (født 14. desember 1982) en engelsk fotballspiller som for tiden er klubbløs
Spilleren signerte en to-års kontrakt med The Potters, og ble fra og med 1. juli 2014 offisielt en del av Stoke City. Sidwell har tidligere spilt for bl.a Arsenal, Brighton & Hove Albion, Reading, Chelsea FC, Aston Villa FC og Stoke City FC.


== Referanser ==


== Eksterne lenker ==
(en) Steve Sidwell – Transfermarkt 
(en) Steve Sidwell – WorldFootball.net 
(en) Steve Sidwell – Soccerbase.com 
(en) Steve Sidwell – FootballDatabase.eu 
(en) Steve Sidwell – Soccerway 
(en) Steve Sidwell – FBref 
(es) Steve Sidwell – as.com
Bor (Nizjnij Novgorod oblast)

Bor (russisk: Бор) er en by i Nizjnij Novgorod oblast i Russland. Byen ligger på venstre (nordre) bredd av Volga, rett overfor Nizjnij Novgorod. De to byene er knyttet sammen med ei bru bygget i 1965, og med ferger. Innbyggertall: 81 000 (2007 est.), 61 525 (folketelling 2002). Befolkningsøkningen fra 2002 til 2007 er som følge av at de tre bymessige bosetningene Nekljudovo, Oktjabrskij og Bolsjoje Pikino er blitt slått sammen med Bor.
Bor ble grunnlagt på 1300-tallet, og fikk innvilget bystatus i 1938.
Byens industri omfatter skipsbygging og glassproduksjon. Den lokale glassfabrikken har laget glass for biler og lastebiler fra GAZ, og også glassvarer til bordbruk, siden 1934.
Kosmonauten Vjatsjeslav Zudov ble født i Bor.


== Eksterne lenker ==
Offisielt nettsted 
(en) Bor (Nizhny Novgorod Oblast) – kategori av bilder, video eller lyd på Commons